કેદીઓએ ફોન પોતાનો હોવાની ના પાડતાં એફએસએલમાં મોકલી અપાયો (પ્રતિનિધિ) અમદાવાદ : અમદાવાદ શહેરના સાબરમતી વિસ્તારમાં આવેલી સાબરમતી સેન્ટ્રલ જેલમાં અનેક ખૂંખાર કેદીઓ સજા કાપી રહયા છે જેના પરિણામે આ જેલમાં સતત સઘન બંદોબસ્ત ગોઠવવામાં આવેલો હોય છે આ ઉપરાંત સમગ્ર જેલમાં સીસીટીવી કેમેરા પણ લગાડેલા છે તેમ છતાં જેલમાંથી મોબાઈલ ફોન મળવાની ઘટનાઓ અવિરતપણે બની રહી છે ગઈકાલે જુની જેલ વિભાગ-૧ પાસેથી બિનવારસી હાલતમાં એક મોબાઈલ ફોન અને સીમકાર્ડ મળી આવતા જેલ સત્તાવાળાઓએ આ મોબાઈલ ફોનના માલિકને શોધી કાઢવા માટે ફોનને એફએસએલ માં મોકલી રાણીપ પોલીસ સ્ટેશન ખાતે ફરિયાદ નોંધાવી છે.
સાબરમતી જેલમાંથી બિનવારસી મોબાઈલ ફોન મળ્યો